stanford-oval/wikipedia huggingface dataset:
อู่ราชนาวีมหิดลอดุลยเดช กรมอู่ทหารเรือ
โครงสร้าง

อู่ราชนาวีมหิดลอดุลยเดช เป็นหน่วยขึ้นตรงต่อกรมอู่ทหารเรือ มีบุคลากรและกำลังพลในสังกัดประมาณ 805 นาย มีโครงสร้างภายใน ดังนี้
กองบังคับการ
กองจัดการ
กองกำลังพล
กองส่งกำลังบำรุง
กองการเงิน
แผนกพระธรรมนูญ
กองแผนและประมาณการช่าง
แผนกแผนและสำรวจ
แผนกจัดแผนงาน
แผนกกำกับการซ่อมสร้าง
แผนกควบคุมและประเมินราคา
แผนกออกแบบ
กองควบคุมคุณภาพ
แผนกตัวเรือ
แผนกกลจักร
แผนกไฟฟ้า
กองโรงงานเครื่องกล
โรงงานเครื่องกล
โรงงานทดสอบเครื่อง
โรงงานปรับซ่อมเครื่องยนต์
โรงงานซ่อมเครื่องจักรช่วย
โรงงานปรับซ่อมเครื่อปรับอากาศและทำความเย็น
กองโรงงานเรือเหล็ก
โรงงานเรือเหล็ก
โรงงานช่างท่อและหม้อน้ำ
โรงงานโลหะแผ่น
โรงงานเชื่อมประสาน
โรงงานพ่นทรายและทาสี
โรงงานต่อเรือไม้และใยแก้ว
กองโรงงานไฟฟ้า
โรงงานซ่อมเครื่องไฟฟ้า
โรงงานเดินสาย
โรงงานซ่อมอุปกรณ์ไฟฟ้า
กองสนับสนุน
แผนกบริการ
แผนกซ่อมบำรุงและโยธา
แผนกเชือกรอกและการอู่
แผนกการท่า
แผนกขนส่ง
กองพัสดุช่าง
แผนกควบคุมและตรวจสอบ
แผนกจัดหา
แผนกคลัง
การปฏิบัติงานที่สำคัญ

อู่ราชนาวีมหิดลอดุลยเดช ได้ดำเนินการต่อเรือรบและซ่อมบำรุงใหญ่เรือรบในกองทัพเรือไทยครั้งที่โดดเด่น ได้แก่
ต่อเรือหลวงกระบี่ (เข้าประจำการเมื่อ พ.ศ. 2556) เป็นเรือตรวจการณ์ไกลฝั่งที่สร้างขึ้นที่อู่ต่อเรือ เป็นเรือตรวจการณ์ชั้นริเวอร์ที่ได้รับการดัดแปลง
ซ่อมบำรุงเรือหลวงบางปะกง ที่สร้างในจีนได้รับการปรับปรุงใหม่ที่อู่ต่อเรือแห่งนี้และกลับมาให้บริการอีกครั้งในช่วงต้นปี พ.ศ. 2560
ต่อเรือหลวงประจวบคีรีขันธ์ (พ.ศ. 2560) เป็นเรือตรวจการณ์ไกลฝั่งชุดเรือหลวงกระบี่ลำที่ 2 ที่สร้างขึ้นที่อู่ต่อเรือแห่งนี้
เรือหลวงประจวบคีรีขันธ์ (OPV-552) เป็นเรือที่ได้รับการต่อขึ้นที่อู่ราชนาวีมหิดลอดุลยเดช
ศุภสิทธิ์ ชินวินิจกุล

| ศุภสิทธิ์ ชินวินิจกุล |
| --- | --- |

สารนิเทศภูมิหลัง
เกิด: 10 พฤศจิกายน พ.ศ. 2535 (32 ปี) จังหวัดราชบุรี ประเทศไทย
บุตร: 1 คน
อาชีพ: นักแสดง นักร้อง พิธีกร
ปีที่แสดง: พ.ศ. 2552–ปัจจุบัน
ผลงานเด่น: นัท - ม.3 ปี 4 เรารักนาย (2552)  เด -  Voice สัมผัสเสียงมรณะ (2562)
สังกัด: อาร์เอส (2553–2556)
ศุภสิทธิ์ ชินวินิจกุล (เกิด 10 พฤศจิกายน พ.ศ. 2535) ชื่อเล่น ป๊อป เป็นนักแสดง นักร้อง พิธีกรชาวไทย มีชื่อเสียงมาจากภาพยนตร์เรื่อง ม.3 ปี 4 เรารักนาย ของค่ายอาวอง โดยรับบทเป็น “นัท“ พระเอกในรุ่น ม.3 ซึ่งแสดงนำคู่กับ ชลธร ปรัชญารุ่งโรจน์ จากดูโอ้ ซิสก้า ซึ่งรับบทเป็น “แจน“ ซึ่งก่อนหน้านี้ป๊อปไม่เคยมีประสบการณ์ในวงการบันเทิงเลย แต่ได้เข้าวงการบันเทิงเนื่องจากการไปเรียนร้องเพลงที่โรงเรียนร้องเพลงสยาม และทีมงานอาร์เอสได้ชักชวนให้ไปทำสัญญาเป็นนักแสดงกันในที่สุด ทำให้ป๊อปได้รับเชิญไปร่วมรายการของทางอาร์เอส ที่ออกอากาศทางช่อง 5 อีกหลายรายการ
ป๊อปซึ่งแต่เดิมเป็นคนจังหวัดราชบุรีโดยกำเนิด และได้ย้ายมาอยู่ที่กรุงเทพมหานครขณะศึกษาอยู่ชั้นมัธยมศึกษาปีที่ 3 ด้านครอบครัวมีพี่สาว 1 คนอายุห่างกัน 11 ปี อดีตนักร้องที่มีผลงานด้านการร้องเพลงร่วมกับอาร์ม - วีรยุทธ จันทร์สุข และ เอี๊ยง - สิทธา สภานุชาติ สังกัดอาร์เอส ชื่อ Rookie BB จบการศึกษาระดับมัธยมศึกษา สายศิลป์-คำนวณ โรงเรียนสวนกุหลาบวิทยาลัย และจบการศึกษาระดับอุดมศึกษา คณะบริหารธุรกิจ มหาวิทยาลัยนานาชาติแสตมฟอร์ด (Stamford International University)
ผลงาน > ภาพยนตร์

| ปี | เรื่อง | บทบาท |
| --- | --- | --- |
| 2552 | ม.3 ปี 4 เรารักนาย | นัท |
ผลงาน > ละครโทรทัศน์

| พ> ศ. | เรื่อง | บทบาท | เครือข่าย |
| --- | --- | --- | --- |
| 2555 | บันทึกรักซุปเปอร์สตาร์  |  | ช่อง 8 |
| 2557 | ดงดอกงิ้ว | ป้อง | ช่อง 8 |
| 2558 | ลุ้นรักข้ามรั้ว |  | ช่อง 8 |
| 2559 | Moorim School  | ณเดช (นักเรียนจากประเทศไทย) | KBS2 |
| 2561 |  กองพัน รักลั่นฟ้า  | หมวดอุทิศ จิตต์คุณไสย | ช่อง 7 |
| 2562 |  มหัศจรรย์รักข้ามกระดาษ  | แบล็ค | True4U |
| 2562 |  รองเท้านารี  | อาหลง (แอรอน) | อมรินทร์ทีวี |
| 2562 |  VOICE สัมผัสเสียงมรณะ  | เดชา | True4U |
| 2563 | เจาะเวลาหาผู้ใหญ่  | หมื่นพุด   | ช่อง 7 |
| 2565 | Junk Mail จดหมายที่ไม่ถูกเปิด |  | ไทยพีบีเอส |
| 2566 | หลงเงา | ธีรทัต เพชรเมฆา (ฟู่) | พีพีทีวี |
| 2566 | ดั่งฟ้าสิ้นตะวัน | หมอวิทยา | ช่อง 7 |
| 2566 | สองทระนง | สมบูรณ์ | ช่อง 7 |
| 2567 | นางทาสหัวทอง | เจ้าที่ (รับเชิญ) | ช่องเวิร์คพอยท์ |
| 2567 | เขียนรักด้วยยางลบ | ชิน | จีเอ็มเอ็ม 25 |
ผลงาน > พิธีกร

พิธีกรรายการ ทูไนท์ ไลฟ์ ช่อง 5 (เมษายน 2552- ปัจจุบัน)
มาสเตอร์คีย์ คู่หูคู่เพลง ช่อง 3 (ผลงานที่ร่วมแสดงออกอากาศในวันที่ 4,6,7 พฤษภาคม 2552)
ทีน พลัส โชว์ ช่อง 5 (ผลงานที่ร่วมแสดง ออกอากาศในวันที่ 24 เมษายน 2552,1,8 พฤษภาคม 2552)
พิธีกรรายการบอยทอย ทาง ช่อง 5 (รูกกีบีบี)
ผลงาน > มิวสิควิดีโอ

แสดงมิวสิควิดีโอเพลง เลิกกับฉันได้มั๊ย , เป็นเพื่อนเธอไม่ได้จริงๆ ของ ขนมจีน กุลมาศ ลิมปวุฒิวรานนท์ (2552)
แสดงมิวสิควีดีโอเพลง อย่าไป (Don't go) ของ แจม-ชลธร ปรัชญารุ่งโรจน์ (2560)
ผลงาน > โฆษณา

มิรินด้า น้ำแดง (ออกอากาศ เมษายน 2552)
แหล่งข้อมูลอื่น

ศุภสิทธิ์ ชินวินิจกุล ที่อินสตาแกรม
ใครฆ่าผู้กล้า

ซีรีส์ไลต์โนเวลญี่ปุ่น
| --- | --- |
ใครฆ่าผู้กล้า
誰が勇者を殺したか (Dare ga Yūsha o Koroshita ka)
แนว: จินตนิมิต, รหัสคดี
นวนิยายชุด
เขียนโดย: ดะเค็น
สำนักพิมพ์: โชเซ็ตสึกะ นิ นาโร
วางจำหน่ายตั้งแต่: 1 กุมภาพันธ์ พ.ศ. 2566 – 29 กันยายน พ.ศ. 2566
ไลต์โนเวล
เขียนโดย: ดะเค็น
วาดภาพโดย: toi8
สำนักพิมพ์: คาโดกาวะโชเต็ง
สำนักพิมพ์ภาคภาษาไทย: ฟีนิกซ์
ในเครือ: คาโดกาวะสนีกเกอร์บุงโกะ
กลุ่มเป้าหมาย: ชาย
วางจำหน่ายตั้งแต่: 29 กันยายน พ.ศ. 2566 – ปัจจุบัน
จำนวนเล่ม:  2    2
มังงะ
เขียนโดย: ดะเค็น
วาดภาพโดย: Akira Ishida
สำนักพิมพ์: คาโดกาวะโชเต็ง
นิตยสาร: KadoComi
กลุ่มเป้าหมาย: เซเน็ง
วางจำหน่ายตั้งแต่: 1 สิงหาคม พ.ศ. 2567 – ปัจจุบัน
ใครฆ่าผู้กล้า (ญี่ปุ่น: 誰が勇者を殺したか; โรมาจิ: Dare ga Yūsha o Koroshita ka) เป็นซีรีส์ไลต์โนเวลญี่ปุ่น เขียนโดย ดะเค็น และวาดภาพโดย toi8 เริ่มเผยแพร่ออนไลน์บนเว็บไซต์โชเซ็ตสึกะ นิ นาโร ตั้งแต่เดือนกุมภาพันธ์ถึงกันยายน พ.ศ. 2566 และต่อมาได้ถูกซื้อไปตีพิมพ์โดย คาโดกาวะโชเต็ง ซึ่งเริ่มตีพิมพ์ภายใต้สำนักพิมพ์ คาโดกาวะสนีกเกอร์บุงโกะ ในเดือนกันยายน พ.ศ. 2566 มังงะที่ดัดแปลงโดย Akira Ishida เริ่มตีพิมพ์บนเว็บไซต์มังงะ KadoComi ของคาโดกาวะโชเต็ง ในเดือนสิงหาคม พ.ศ. 2567 โดยไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์
สื่อ > ไลต์โนเวล

เขียนโดย ดะเค็น ใครฆ่าผู้กล้า เริ่มเผยแพร่ครั้งแรกบนเว็บไซต์โชเซ็ตสึกะ นิ นาโร ตั้งแต่วันที่ 1 กุมภาพันธ์ ถึงวันที่ 29 กันยายน พ.ศ. 2566 คาโดกาวะโชเต็ง ได้ซื้อซีรีส์นี้และเริ่มตีพิมพ์พร้อมภาพประกอบโดย toi8 ภายใต้สำนักพิมพ์ไลต์โนเวล คาโดกาวะสนีกเกอร์บุงโกะ เมื่อวันที่ 29 กันยายน พ.ศ. 2566 ณ เดือนสิงหาคม พ.ศ. 2567 มีการตีพิมพ์หนังสือทั้งหมด 2 เล่ม
ไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์ โดบประกาศลิขสิทธิ์เมื่อวันที่ 25 กรกฎาคม พ.ศ. 2567
| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  29 กันยายน พ.ศ. 2566 | 978-4-04-114184-7 | 20 สิงหาคม พ.ศ. 2567 | 978-616-599-716-4 |
| 2 |  1 สิงหาคม พ.ศ. 2567 | 978-4-04-115230-0 | มกราคม พ.ศ. 2568 | 978-616-599-948-9 |
สื่อ > มังงะ

มังงะดัดแปลงที่วาดภาพประกอบโดยโดย Akira Ishida เริ่มตีพิมพ์บนเว็บไซต์มังงะ KadoComi ของ คาโดกาวะโชเต็ง เมื่อวันที่ 1 สิงหาคม พ.ศ. 2567
แหล่งข้อมูลอื่น

เว็บโนเวล ที่ โชเซ็ตสึกะ นิ นาโร (ในภาษาญี่ปุ่น)
เว็บไซต์ทางการไลต์โนเวล (ในภาษาญี่ปุ่น)
เว็บไซต์ทางการไลต์โนเวล (ในภาษาไทย)
เว็บไซต์ทางการมังงะ ที่ KadoComi (ในภาษาญี่ปุ่น)
ศาสนาในประเทศอัฟกานิสถาน

| ศาสนาในประเทศอัฟกานิสถาน (2012) |
| --- | --- | --- | --- | --- |
| ศาสนา | ศาสนา |  | ร้อยละ | ร้อยละ |
| อิสลามนิกายซุนนี | อิสลามนิกายซุนนี |    | 90% | 90% |
| อิสลามนิกายชีอะฮ์ | อิสลามนิกายชีอะฮ์ |    | 9.7% | 9.7% |
| อื่น ๆ | อื่น ๆ |    | 0.3% | 0.3% |
ศาสนาในประเทศอัฟกานิสถาน (2012)
อิสลามนิกายซุนนี (90%)
อิสลามนิกายชีอะฮ์ (9.7%)
ศาสนาอื่น ๆ (0.3%)
ศาสนาในประเทศอัฟกานิสถานจาก Pew
อิสลามนิกายซุนนี (90%)
อิสลามนิกายชีอะฮ์ (9.7%)
ศาสนาอื่น ๆ (0.3%)
ประเทศอัฟกานิสถาน เป็นสาธารณรัฐอิสลามที่ประชากรส่วนใหญ่นับถือศาสนาอิสลาม โดยประชากร 90% นับถือนิกายซุนนี รายงานจากเดอะเวิลด์แฟกต์บุ๊ก มีประชากรมุสลิมนิกายซุนนีอยู่ระหว่าง 84.7 - 89.7% และชีอะฮ์อยู่ระหว่าง 10 - 15% ส่วนศาสนากลุ่มน้อยอยู่ที่ 0.3%
ประวัติ

บางคนเชื่อว่าศาสนาโซโรอัสเตอร์เริ่มมาที่ประเทศอัฟกานิสถานในช่วง 1800 ถึง 800 ปีก่อนคริสตกาล ซึ่งเป็นช่วงที่ซาราธุสตรา ผู้ก่อตั้งศาสนามีชีวิตและเสียชีวิตที่แบลค์ ในขณะที่ภูมิภาคในเวลานั้น ถูกเรียกเป็น อารีอานา ในช่วงกลางศตวรรษที่ 6 ก่อนคริสตกาล จักรวรรดิอะคีเมนิดโค่นพวกเมเดสและครอบครองแอระโคเซีย, อาริยา และแบกเตรียที่ชายแดนตะวันออก จารึกบนหลุมสุสานดาไรอัสมหาราชกล่าวถึงคาบูลสถานใน 29 ประเทศที่พระองค์พิชิต
ก่อนการมาของศาสนาอิสลาม อัฟกานิสถานใต้เคยเป็นฐานที่มั่นของศาสนาโซโรอัสเตอร์ เชื่อว่าอเวสตะได้ผ่านแอระโคเซียมาที่เปอร์เซีย ดังนั้น ภูมิภาคนี้จึงถือว่าเป็น "ปิตุภูมิที่สองของศาสนาโซโรอัสเตอร์"
ตามมาด้วยการพิชิตและยึดครองของอเล็กซานเดอร์มหาราชในศตวรรษที่ 4 ก่อนคริสตกาล หลังจากนั้นจักรวรรดิซิลูซิดได้ควบคุมพื้นที่นี้ถึง 305 ปีก่อนคริสตกาล เมื่อพวกเขาต้องแบ่งพื้นที่ส่วนใหญ่ตามสนธิสัญญากับราชวงศ์โมริยะ ซึ่งราชวงศ์โมริยะได้นำศาสนาพุทธจากอินเดียและควบคุมอัฟกานิสถานตอนใต้และตะวันออกจนถึงประมาณ 185 ปีก่อนคริสตกาล
ในศตวรรษที่ 7 รัฐเคาะลีฟะฮ์อุมัยยะฮ์ได้เข้ามายังบริเวณนี้หลังจากเอาชนะจักรวรรดิซาเซเนียนในยุทธการที่นะฮาวันด์ (ค.ศ. 642) ยาซเดเกิร์ดที่ 3 (Yazdegerd III) จักรพรรดิซาเซเนียนองค์สุดท้าย หลบหนีไปทางตะวันออกถึงเอเชียกลาง เพื่อตามหาพระองค์ พวกอาหรับจึงใช้เส้นทางในภาคเหนือ-ตะวันออกของประเทศอิหร่าน และไปถึงเฮราต
ผู้ที่อาศัยในอัฟกานิสถานเหนือจำนวนมากเข้ารับอิสลาม โดยเฉพาะในรัชสมัยฮิชาม อิบน์ อับดุลมาลิก (เคาะลีฟะฮ์ใน ค.ศ. 723 ถึง ค.ศ. 733) กับอุมัร อิบน์ อับดุลอะซีซ (เคาะลีฟะฮ์ใน ค.ศ. 717 ถึง ค.ศ. 720) ตั้งแต่ศตวรรษที่ 9 เป็นต้นมา ศาสนาอิสลามได้ครอบครองประเทศ ส่วนราชวงศ์ฮินดูชาฮีที่เหลือในชายแดนอัฟกานิสถานตะวันออกถูกเนรเทศโดยมะฮ์มูดแห่งกัซนีใน ค.ศ. 998 ถึง ค.ศ. 1030
จนกระทั่งคริสต์ทศวรรษ 1890 ภูมิภาคนูริสถานเคยเป็นที่รู้จักกันในชื่อกาฟิรสถาน (ดินแดนของ กาฟิร หรือ "นอกศาสนา") เพราะประชากรในบริเวณนี้นับถือวิญญาณนิยม, พหุเทวนิยม และเชมัน
เมื่อโซเวียตบุกรุกในค.ศ. 1979 ในการสนับสนุนของรัฐบาลโซเวียตก่อให้เกิดผลกระทบทางศาสนาอย่างใหญ่หลวง เมื่อระบอบปกครองแบบลัทธิมากซ์เกิดขึ้นในประเทศ พรรคประชาธิปไตยประชาชนอัฟกานิสถาน (People's Democratic Party of Afghanistan; PDPA) ได้ดำเนินการลดอิทธิพลของศาสนาอิสลาม ทำให้สมาชิกองค์การศาสนาหลายคนมี่ทางพรรคมองว่า "ไม่เชื่อพระเจ้า" และ "นอกศาสนา" ถูกคุมขัง, ทรมาน และถูกฆ่าไปหลายคน หลังจากการเสวนาการปรองดองแห่งชาติใน ค.ศ. 1987 ศาสนาอิสลามกลายเป็นศาสนาประจำชาติอีกครั้งและลบคำว่า "ประชาธิปไตย" ออกจากชื่อประเทศ ตั้งแต่ ค.ศ. 1987-1992 ชื่อทางการของประเทศคือสาธารณรัฐอัฟกานิสถาน
กลุ่มศาสนาส่วนน้อย > ชีอะฮ์

ประชากรชีอะฮ์มีอยู่ระหว่าง 7% ถึง 20% ของประชากรทั้งหมด ส่วนใหญ่นับถือสาขาสิบสองอิมามและกลุ่มเล็กนับถือสาขาอิสมาอีลียะฮ์ ชาวทาจิกกิซิลบัชแห่งอัฟกานิสถานเป็นกลุ่มชนที่นับถือชีอะฮ์
กลุ่มศาสนาส่วนน้อย > มุสลิมสมัยใหม่และไม่ใช่นิกาย

หนึ่งในบุคคลที่มีส่วนในการเคลื่อนไหวสมัยปัจจุบันคือญะมาลุดดีน อัลอัฟกานี
กลุ่มศาสนาส่วนน้อย > ศาสนาโซโรอัสเตอร์

รายงานจาก the World Christian Encyclopedia มีชาวอัฟกันนับถือศาสนานี้ 2,000 คนใน ค.ศ. 1970
กลุ่มศาสนาส่วนน้อย > ศาสนาแบบอินเดีย

มีชาวซิกข์ในประเทศอัฟกานิสถานปรมาณ 1,000 คน  และชาวฮินดู 1,000 คนกว่า ๆ อาศัยในหลายเมือง โดยเฉพาะคาบูล, จะลาลาบาด และจังหวัดกัซนี วุฒิสมาชิก อวตาร สิงห์ (Awtar Singh) เป็นสมาชิกคนเดียวในรัฐสภาอัฟกานิสถานที่นับถือศาสนาซิกข์
กลุ่มศาสนาส่วนน้อย > ศาสนาบาไฮ

ศาสนาบาไฮเริ่มมาในประเทศอัฟกานิสถานใน ค.ศ. 1919 และศาสนาบาไฮมีมาตั้งแต่คริสต์ทศวรรษ 1880 ปัจจุบัน มีผู้นับถือประมาณ 400 คน
กลุ่มศาสนาส่วนน้อย > ศาสนาคริสต์

มีรายงานอย่างไม่เป็นทางการว่า มีชาวอัฟกัน 1,000 ถึง 18,000 คนที่นับถือศาสนาคริสต์อย่างลับ ๆ ในประเทศ งานวิจัยปี 2015 ประมาณว่ามีผู้นับถือศาสนาคริสต์อาศัยอยู่ท่ามกลางชุมชนมุสลิมในประเทศถึง 3,300 คน
กลุ่มศาสนาส่วนน้อย > ศาสนายูดาห์

เคยมีสังคมยิวขนาดเล็กที่อพยพออกจากประเทศก่อนและหลังการบุกรุกของโซเวียตใน ค.ศ. 1979 และปัจจุบัน เหลือแค่ซับโลน ซิมินโตฟ (Zablon Simintov) เพียงคนเดียวที่ยังอยู่ในประเทศ
ดูเพิ่ม

ศาสนาฮินดูในประเทศอัฟกานิสถาน
การไม่มีศาสนาในประเทศอัฟกานิสถาน
ศาสนาอิสลามในประเทศอัฟกานิสถาน
ศาสนาพุทธในประเทศอัฟกานิสถาน
ศาสนาบาไฮในประเทศอัฟกานิสถาน
ศาสนาคริสต์ในประเทศอัฟกานิสถาน
เสรีภาพทางศาสนาในประเทศอัฟกานิสถาน
กลุ่มผู้ชายละหมาดที่มัสยิดสีน้ำเงิน (หรือเทวสถานอะลี) ที่มะซารีชะรีฟในบริเวณภาคเหนือของประเทศ
ชาติชาย ศรีวรขาน

ระวังสับสนกับ ไพจิต ศรีวรขาน
| พลเรือเอกชาติชาย ศรีวรขาน |
| --- | --- |

สมาชิกวุฒิสภา
สมาชิกโดยตำแหน่ง 6 ธันวาคม​ พ.ศ. 2563 – 30 กันยายน​ พ.ศ. 2564 (299 วัน)
ก่อนหน้า: พลเรือเอก ลือชัย รุดดิษฐ์
ถัดไป: พลเรือเอก​ สมประสงค์​ นิ​ลสมัย​
ผู้บัญชาการทหารเรือ
ดำรงตำแหน่ง 1 ตุลาคม พ.ศ. 2563 – 30 กันยายน​ พ.ศ. 2564 (365 วัน)
ก่อนหน้า: พลเรือเอก ลือชัย รุดดิษฐ์
ถัดไป: พลเรือเอก​ สมประสงค์​ นิ​ลสมัย​
 
ข้อมูลส่วนบุคคล
เกิด: 13 สิงหาคม พ.ศ. 2504 (63 ปี)
ศิษย์เก่า: โรงเรียนเตรียมทหาร รุ่นที่ 20 โรงเรียนนายเรือ รุ่นที่ 77
ชื่อเล่น: อุ้ย
ยศที่ได้รับการแต่งตั้ง
รับใช้:  ไทย
ยศ:  พลเรือเอก
บังคับบัญชา: กองทัพเรือ

พลเรือเอก ชาติชาย ศรีวรขาน เป็นอดีตผู้บัญชาการทหารเรือ เกิดเมื่อวันที่ 13 สิงหาคม พ.ศ. 2504 สำเร็จการศึกษาจากโรงเรียนเตรียมทหาร รุ่นที่ 20 โรงเรียนนายเรือ รุ่นที่ 77, วิทยาลัยการทัพเรือ รุ่นที่ 39, เคยดำรงตำแหน่งสำคัญ เช่น ผู้บัญชาการกองเรือทุ่นระเบิด กองเรือยุทธการ, ปลัดบัญชีทหารเรือ, เสนาธิการทหารเรือ, ผู้ช่วยผู้บัญชาการทหารเรือ จนได้รับพระมหากรุณาธิคุณแต่งตั้งให้ดำรงตำแหน่งผู้บัญชาการทหารเรือ คนที่ 54 และเป็นอดีตสมาชิกวุฒิสภาไทย ชุดที่ 12
ประวัติ > การศึกษา

พลเรือเอกชาติชายจบชั้นมัธยมศึกษาจากโรงเรียนสวนกุหลาบวิทยาลัยรุ่นที่ 97 และต่อมาก็ได้เรียนโรงเรียนเตรียมทหาร รุ่นที่ 20 รุ่นเดียวกับ พลเอก อภิรัชต์ คงสมพงษ์ อดีตผู้บัญชาการทหารบก และ พลตำรวจเอก สุวัฒน์ แจ้งยอดสุข ผู้บัญชาการตำรวจแห่งชาติ พอจบจากโรงเรียนเตรียมทหาร พลเรือเอกชาติชายก็ได้ไปเรียนต่อโรงเรียนนายเรือ รุ่นที่ 77 และพลเรือเอกชาติชายได้รับการฝึกอบรมหลักสูตรต่าง ๆ เช่น หลักสูตรนายทหารชั้นต้นพรรคนาวิน หลักสูตรเสนาธิการทหารเรือ หลักสูตรวิทยาลัยการทัพเรือ หลักสูตรวิทยาลัยป้องกันราชอาณาจักร หลักสูตรหลักนิติธรรมเพื่อประชาธิปไตย
ประวัติ > การรับราชการทหาร

พลเรือเอกชาติชายเคยเป็นผู้บังคับการเรือ ต.14 ผู้บังคับการเรือหลวงท้ายเมือง นายธงผู้ช่วยผู้บัญชาการทหารเรือ นายทหารฝ่ายเสนาธิการประจำเสนาธิการทหารเรือ นายทหารฝ่ายเสนาธิการประจำผู้บัญชาการทหารเรือ ผู้ช่วยทูตทหารเรือ ประจำกรุงมาดริด ณ ราชอาณาจักรสเปน เสนาธิการกองเรือบรรทุกเฮลิคอปเตอร์ กองเรือยุทธการ เสนาธิการฐานทัพเรือสัตหีบ รองปลัดบัญชีทหารเรือ ปลัดบัญชีทหารเรือ จนกระทั่งในปี พ.ศ. 2560 พลเรือเอกชาติชายได้รับแต่งตั้งเป็นรองเสนาธิการทหารเรือ ต่อมาในปี พ.ศ. 2561 พลเรือเอกชาติชายได้รับพระราชทานยศ พลเรือเอก และในปี 2562 พลเรือเอกชาติชายได้รับแต่งตั้งเป็นผู้ช่วยผู้บัญชาการทหารเรือ จนกระทั่งในปี 2563 พลเรือเอกชาติชายได้รับโปรดเกล้าโปรดกระหม่อมให้เป็นผู้บัญชาการทหารเรือ คนที่ 54
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2560 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2531 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2534 –  เหรียญราชการชายแดน (ช.ด.)
พ.ศ. 2537 –  เหรียญจักรมาลา (ร.จ.ม.)
แหล่งข้อมูลอื่น

ประวัติย่อผู้วิจัย เก็บถาวร 2021-10-19 ที่ เวย์แบ็กแมชชีน
รับราชการ
รับเกียรติยศ
| ด ค กผู้บัญชาการทหารเรือไทย |
| --- | --- | --- |
| ทหารเรือวังหน้า | พระบาทสมเด็จพระปิ่นเกล้าเจ้าอยู่หัว · กรมพระราชวังบวรวิไชยชาญ |  |
| ทหารเรือวังหลวง | สมเด็จเจ้าพระยาบรมมหาศรีสุริยวงศ์ · เจ้าพระยาสุรวงษ์ไวยวัฒน์  |  |
| ทหารเรือ (2430-33) | พระวรวงศ์เธอ พระองค์เจ้าสายสนิทวงศ์ · พระวรวงศ์เธอ พระองค์เจ้าขจรจรัสวงศ์ · พระเจ้าน้องยาเธอ เจ้าฟ้ากรมขุนนริศรานุวัดติวงศ์ · พระเจ้าน้องยาเธอ กรมหลวงประจักษ์ศิลปาคม · พระยาชลยุทธโยธินทร์ · สมเด็จพระเจ้าน้องยาเธอ เจ้าฟ้ากรมพระภาณุพันธุวงศ์วรเดช · สมเด็จเจ้าฟ้ากรมขุนนครสวรรค์วรพินิต  |  |
| กระทรวงทหารเรือ (2433-75) | สมเด็จพระเจ้าน้องยาเธอ เจ้าฟ้ากรมพระภาณุพันธุวงศ์วรเดช · สมเด็จพระเจ้าน้องยาเธอ เจ้าฟ้ากรมขุนนครราชสีมา · สมเด็จเจ้าฟ้ากรมหลวงนครสวรรค์วรพินิต · พระเจ้าพี่ยาเธอ กรมหลวงชุมพรเขตอุดมศักดิ์ · พระเจ้าพี่ยาเธอ กรมหลวงสิงหวิกรมเกรียงไกร |  |
| กองทัพเรือ (2475–ปัจจุบัน) | พระยาปรีชาชลยุทธ · พระยาวิชิตชลธี · สินธุ์ กมลนาวิน · พระยาวิจารณจักรกิจ · หลวงพลสินธวาณัติก์ · หลวงยุทธศาสตร์โกศล · หลวงชำนาญอรรถยุทธ์ · สวัสดิ์ ภูติอนันต์ · หม่อมเจ้าครรชิตพล อาภากร · จรูญ เฉลิมเตียรณ · ถวิล รายนานนท์ · กมล สีตกะลิน · เฉิดชาย ถมยา · สงัด ชลออยู่ · อมร ศิริกายะ · กวี สิงหะ · สมุทร์ สหนาวิน · สมบูรณ์ เชื้อพิบูลย์ · ประพัฒน์ จันทวิรัช · นิพนธ์ ศิริธร · ธาดา ดิษฐบรรจง · ประพัฒน์ กฤษณจันทร์ · วิเชษฐ การุณยวนิช · ประเจตน์ ศิริเดช · วิจิตร ชำนาญการณ์ · สุวัชชัย เกษมศุข · ธีระ ห้าวเจริญ · ประเสริฐ บุญทรง · ทวีศักดิ์ โสมาภา · ชุมพล ปัจจุสานนท์ · สามภพ อัมระปาล · สถิรพันธุ์ เกยานนท์ · กำธร พุ่มหิรัญ · สุรศักดิ์ หรุ่นเริงรมย์ · ณรงค์ พิพัฒนาศัย · ไกรสร จันทร์สุวานิชย์ · ณะ อารีนิจ · นริส ประทุมสุวรรณ · ลือชัย รุดดิษฐ์ · ชาติชาย ศรีวรขาน · สมประสงค์ นิลสมัย · เชิงชาย ชมเชิงแพทย์ · อะดุง พันธุ์เอี่ยม · จิรพล ว่องวิทย์ |  |
แคลเซียมออกซาเลต

| --- | --- |


ชื่อ
IUPAC name Calcium oxalate
เลขทะเบียน
เลขทะเบียน CAS: 5794-28-5 (monohydrate) Y 25454-23-3 (dihydrate) N 192389-49-4 (trihydrate)
3D model (JSmol): รูปภาพแบบโต้ตอบ
ChEBI: CHEBI:60579 Y
เคมสไปเดอร์: 30549 Y
ECHA InfoCard: 100.008.419 
ผับเคม CID: 16212978
CompTox Dashboard (EPA): DTXSID6027214 
 InChI InChI=1S/C2H2O4.Ca/c3-1(4)2(5)6;/h(H,3,4)(H,5,6);/q;+2/p-2 YKey: QXDMQSPYEZFLGF-UHFFFAOYSA-L Y InChI=1/C2H2O4.Ca/c3-1(4)2(5)6;/h(H,3,4)(H,5,6);/q;+2/p-2Key: QXDMQSPYEZFLGF-NUQVWONBAM 
 SMILES C(=O)(C(=O)[O-])[O-].[Ca+2] 
คุณสมบัติ
สูตรเคมี: CaC2H2O5 (มอโนไฮเดรต) CaC2O4 (แอนไฮดรัส) 
ลักษณะทางกายภาพ: ของแข็งสีขาว
ความหนาแน่น: 2.20 g/cm3, มอโนไฮเดรต
จุดหลอมเหลว: 200 องศาเซลเซียส (392 องศาฟาเรนไฮต์; 473 เคลวิน) สลายตัว (มอโนไฮเดรต)
ละลายในน้ำ: 0.67 mg/L (20 °C)
ความอันตราย
อาชีวอนามัยและความปลอดภัย (OHS/OSH):
อันตรายหลัก: เป็นอันตราย, ระคายเคือง
NFPA 704 (fire diamond):   2 1 0
สารประกอบอื่นที่เกี่ยวข้องกัน
แอนไอออนอื่น ๆ: แคลเซียมคาร์บอเนต แคลเซียมแอซิเตต แคลเซียมฟอร์เมต
แคทไอออนอื่น ๆ: โซเดียมออกซาเลต เบริลเลียมออกซาเลต แมกนีเซียมออกซาเลต สตรอนเชียมออกซาเลต แบเรียมออกซาเลต เรเดียมออกซาเลต ไอเอิร์น(II) ออกซาเลต ไอเอิร์น(III) ออกซาเลต
สารประกอบที่เกี่ยวข้อง: กรดออกซาลิก
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
แคลเซียมออกซาเลต (อังกฤษ: calcium oxalate) เป็นเกลือแคลเซียมของออกซาเลต ลักษณะเป็นของแข็งสีขาว ไม่มีกลิ่น มีมวลโมเลกุล 146.16 g/mol แคลเซียมออกซาเลตมีสูตรเคมีคือ CaC2O4·(H2O)x โดย x เป็นได้ตั้งแต่ 1-3 หรือพบได้ 3 แบบ แบบมอโนไฮเดรตพบในแร่วีเวลไลต์ แบบไดไฮเดรตพบในแร่เวดเดลไลต์ และแบบไตรไฮเดรตพบในแร่เคาไซต์
แคลเซียมออกซาเลตที่พบในพืชเรียกว่าราไฟด์ (raphide) เป็นผลึกรูปเข็ม รูปดาวหรือปริซึม ผลึกเหล่านี้พบในเซลล์แปลกปลอม (idioblast) ซึ่งเป็นเซลล์ที่ทำหน้าที่สะลมแร่ธาตุและรงควัตถุต่าง ๆ หากสัมผัสแคลเซียมออกซาเลตก่อให้เกิดการระคายเคือง และหากทานเข้าไปจะทำให้เกิดอาการบวมและกลืนลำบาก ตัวอย่างของไม้ประดับที่มีแคลเซียมออกซาเลต ได้แก่ สาวน้อยประแป้ง บอน กระดาด เงินไหลมา เต่าร้าง และโคมญี่ปุ่น
เนื่องจากแคลเซียมออกซาเลตไม่ละลายน้ำ จึงทำให้การทานอาหารที่มีแคลเซียมออกซาเลตเป็นเวลานานอาจก่อให้เกิดโรคนิ่วไตได้ ผักที่มีแคลเซียมออกซาเลตสูง ได้แก่ ปวยเล้ง กระเจี๊ยบ ผักปลัง กระเฉด และชะมวง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ แคลเซียมออกซาเลต
"Calcium oxalate monohydrate - MSDS". Fisher Scientific.
ไฮเอสต์อินเดอะรูม

Error ซิงเกิลโดยแทรวิส สก็อตต์
"ไฮเอสต์อินเดอะรูม" (อังกฤษ: Highest in the Room) เป็นเพลงของแรปเปอร์ชาวอเมริกัน แทรวิส สก็อตต์ ออกจำหน่ายวันที่ 4 ตุลาคม 2019 ในรูปแบบไวนิลเจ็ดนิ้ว, ตลับเทป และซีดีซิงเกิล เปิดตัวที่อันดับหนึ่งบนชาร์ตบิลบอร์ด ฮอต 100 กลายเป็นเพลงที่ติดอันดับหนึ่งเป็นเพลงที่สองของสก็อตต์ ถัดจาก "ซิกโกโหมด" ในปี 2018
"ไฮเอสต์อินเดอะรูม" ฉบับรีมิกซ์ ร้องรับเชิญโดยนักร้องชาวสเปน โรซาลิอา และแร็ปเปอร์ชาวอเมริกัน ลิลเบบี ออกจำหน่ายวันที่ 27 ธันวาคม 2019 อยู่ในอัลบัมรวมเพลงของสก็อตต์ชื่อ แจ็กบอยส์ (2019) เพลงยังถูกเสนอชื่อเข้าชิงรางวัลการร่วมงานเพลงร้องหรือแร็ปยอดเยี่ยม ในงานประกาศรางวัลแกรมมีครั้งที่ 63
พรหมลิขิต

| พรหมลิขิต |
| --- | --- |
เป็นที่รู้จักกันในชื่อ: Love Destiny 2
แนว: พีเรียด ดราม่า โรแมนติก แฟนตาซี อิงประวัติศาสตร์
บทประพันธ์: รอมแพง
บทละครโทรทัศน์: ศัลยา สุขะนิวัตติ์
กำกับโดย: สรัสวดี วงศ์สมเพ็ชร
แสดงนำ: ธนวรรธน์ วรรธนะภูติ ราณี แคมเปน วรินทร ปัญหกาญจน์ เด่นคุณ งามเนตร พิจักขณา วงศารัตนศิลป์ ฐากูร การทิพย์ ภัสธรากรณ์ บุษราคัมวดี ปุญญ์ปรีดี คุ้มพร้อม รอดสวาสดิ์
ดนตรีแก่นเรื่องเปิด: พรหมลิขิต – ธีรนัยน์ ณ หนองคาย และ อภิวัชร์ เอื้อถาวรสุข
ดนตรีแก่นเรื่องปิด: เคียงขวัญ – นภัทร อินทร์ใจเอื้อ                           ข้ามเวลา - วิโอเลต วอเทียร์
ประเทศแหล่งกำเนิด:  ประเทศไทย
ภาษาต้นฉบับ:  ภาษาไทย
จำนวนตอน: 26 ตอน
การผลิต
ควบคุมงานสร้าง: อรุโณชา ภาณุพันธุ์
สถานที่ถ่ายทำ: โรงถ่ายหนองแขม เรือนไทยทัศนีย์ อำเภอศรีประจันต์ จังหวัดสุพรรณบุรี บ้านสวนกลิ่นแก้ว อำเภอปากเกร็ด จังหวัดนนทบุรี เมืองโบราณ จังหวัดสมุทรปราการ
กล้อง: 5-6 กล้อง
ความยาวตอน: 90 นาที
บริษัทผู้ผลิต: บริษัท บรอดคาซท์ ไทย เทเลวิชั่น จำกัด
ออกอากาศ
สถานีโทรทัศน์: สถานีวิทยุโทรทัศน์ไทยทีวีสีช่อง 3
ออกอากาศ: 18 ตุลาคม 2566 (2566-10-18) – 18 ธันวาคม 2566 (2566-12-18)
ละครเรื่องก่อนหน้า: เกมรักทรยศ
ละครเรื่องถัดไป: กรงกรรม (รีรัน)
ละครที่เกี่ยวข้อง
บุพเพสันนิวาส, บุพเพสันนิวาส 2
พรหมลิขิต (อังกฤษ: Love Destiny 2) เป็นละครโทรทัศน์ไทยแนวย้อนยุค เป็นภาคต่อของละครโทรทัศน์เรื่อง บุพเพสันนิวาส ดัดแปลงจากบทประพันธ์ของรอมแพง ผลิตโดยบรอดคาซท์ ไทย เทเลวิชั่น นำแสดงโดย ธนวรรธน์ วรรธนะภูติ และ ราณี แคมเปน โดยยังคงได้ศัลยา สุขะนิวัตติ์ ผู้เขียนบทจากภาคแรก มาเขียนบทให้ในภาคนี้
ออกอากาศตอนแรกในวันที่ 18 ตุลาคม พ.ศ.2566 ทาง ช่อง 3 เอชดี โดยออกอากาศทุกวันพุธ-พฤหัสบดี ตั้งแต่ 18 ตุลาคม-26 ตุลาคม พ.ศ.2566 โดยในต่อมาได้มีการย้ายเวลาการออกอากาศเป็น วันจันทร์-อังคาร-พุธ เวลา 20.30-22.00 น. ตั้งแต่วันที่ 30 ตุลาคม พ.ศ.2566 เป็นต้นไป และต่อมาได้เพิ่มเวลาออกอากาศในเวลา 20.30-22.15 น. ในวันที่ 27 พฤศจิกายน-18 ธันวาคม พ.ศ.2566 ซึ่งออกอากาศเป็นตอนจบ รวมทั้งหมด 26 ตอน
ออกอากาศรีรันครั้งแรกในวันจันทร์-ศุกร์ เวลา 19.00-20.00 น. โดยเริ่มตอนแรกในวันที่ 5 เมษายน พ.ศ.2567 ต่อจากละครเรื่องก่อนหน้าอย่าง เว้าวอนรัก และออกอากาศตอนสุดท้ายในวันที่ 29 พฤษภาคม พ.ศ.2567 รวมทั้งหมด 39 ตอน โดยละครเรื่อง จนกว่าจะได้รักกัน (รีรัน) ออกอากาศเป็นเรื่องต่อไป
งานสร้าง > ทีมงานและนักแสดง

ในตอนแรกทาง อรุโณชา ภาณุพันธุ์ ซึ่งเป็นผู้จัดละครเรื่องนี้ได้วางตัว ภวัต พนังคศิริ ผู้กำกับการแสดงจากภาคแรก ให้มากำกับ แต่ต่อมาได้เปลี่ยนเป็นสรัสวดี วงศ์สมเพ็ชร ที่เคยมีผลงานทั้งภาพยนตร์และละคร เช่น ภาพยนตร์เรื่อง Yes or No 1 และ Yes or No 2 และละครทางช่อง 3HD เรื่อง พราวมุก, ตราบาปสีชมพู, หนี้รักในกรงไฟ, เสื้อสีฝุ่น, แรงตะวัน, รักพลิกล็อก, ซ่อนเงารัก, มัดหัวใจยัยซุปตาร์ ฯลฯ มารับหน้าที่ผู้กำกับละครเรื่องนี้แทน
พรหมลิขิต ฟิตติงนักแสดงเมื่อวันที่ 30 กันยายน พ.ศ. 2564 และทำพิธีบวงสรวงเปิดกล้องเมื่อวันพฤหัสบดีที่ 4 พฤศจิกายน พ.ศ. 2564 วันที่ 5 ตุลาคม 2566 ผู้จัดและนักแสดงได้ทำพิธีบวงสรวงละครอีกครั้งหนึ่งเพื่อเอาฤกษ์เอาชัยก่อนออกอากาศ ที่สตูดิโอช่อง 3 หนองแขม
นอกจากนี้ ตัวละครหลักที่ต่อจากละคร บุพเพสันนิวาส ที่ยังมีชีวิตอยู่ อยู่ครบทั้งหมด และมีตัวละครใหม่ เนื่องจากในละคร บุพเพสันนิวาส เป็นยุคของสมเด็จพระนารายณ์มหาราช (ขุนหลวงนารายณ์) สมเด็จพระเพทราชา (ขุนหลวงเพทราชา) และสมเด็จพระเจ้าเสือ (ขุนหลวงเสือ) แต่ในละคร พรหมลิขิต เป็นยุคของ ขุนหลวงท้ายสระ (เจ้าฟ้าเพชร) และ กรมพระราชวังบวรสถานมงคล (เจ้าฟ้าพร) (ต่อมาได้ขึ้นครองราชย์เป็น สมเด็จพระเจ้าอยู่หัวบรมโกศ)
ราณี แคมเปน รับบทเป็นพุดตาน (การะเกดกลับชาติมาเกิด) รวมทั้งบทบาทพี่น้องฝาแฝดคือ คุณหญิงการะเกด (เกศสุรางค์) แฝดพี่ และแม่หญิงการะเกด แฝดน้อง ขณะที่ธนวรรธน์ วรรธนะภูติ รับบทเป็นพระยาวิสูตรสาคร (พ่อเดช) รวมทั้งบทบาทพี่น้องฝาแฝดบุตรของพ่อเดช คือ หมื่นณรงค์ราชฤทธา (พ่อเรือง) แฝดพี่ และหมื่นมหาฤทธิ์ (พ่อริด) แฝดน้อง
งานสร้าง > สถานที่ถ่ายทำ

มีหลายฉากถ่ายทำในจังหวัดพระนครศรีอยุธยา ได้แก่ วัดไชยวัฒนาราม วัดพุทไธศวรรย์ วัดสุวรรณดารารามราชวรวิหาร วัดพระศรีสรรเพชญ์ พระราชวังโบราณ วัดพระงาม และวัดย่านอ่างทอง
จังหวัดอื่นมีถ่ายที่เมืองโบราณ จังหวัดสมุทรปราการ วัดพระศรีรัตนมหาธาตุวรมหาวิหาร จังหวัดพิษณุโลก ในตอนที่ 21 ถ่ายฉากที่สมเด็จพระเจ้าท้ายสระ เสด็จประพาสคลองโคกขาม จังหวัดสมุทรสาคร ในฉากย้อนเวลาต้นเรื่องพันปี ถ่ายที่อุทยานประวัติศาสตร์พนมรุ้งและปราสาทเมืองต่ำ จังหวัดบุรีรัมย์
งานสร้าง > ลิขสิทธิ์

สำหรับพรหมลิขิตไปจนถึงบุพเพสันนิวาส นับเป็นละครเรื่องแรกของไทยที่ได้มีการจดลิขสิทธิ์แบบ IP right เพื่อป้องกันการลอกเลียนแบบแล้วนำไปใช้ต่อในเชิงพาณิชย์ โดยได้จดลิขสิทธิ์ครอบคลุมทุกอย่างที่มาจากละครเพื่อการต่อยอดโฆษณาและคอนเทนต์ต่าง ๆ ในอนาคต